ddrg/super_eurlex huggingface dataset:
SL Uradni list Evropske unije C 295/12

Sodba Sodišča (četrti senat) z dne 19. julija 2012 (predlog za sprejetje predhodne odločbe Mokestinių ginčų komisija prie Lietuvos Respublikos Vyriausybės – Litva) – AB Lietuvos geležinkeliai proti Vilniaus teritorinė muitinė, Muitinės departamentas prie Lietuvos Respublikos finansų ministerijos

(Zadeva C-250/11) (1)

(Oprostitev uvoznih dajatev in oprostitev DDV na uvoz blaga - Gorivo v standardnih rezervoarjih kopenskih motornih vozil - Pojem „cestno motorizirano vozilo“ - Lokomotive - Cestni promet in železniški promet - Načelo enakega obravnavanja - Načelo nevtralnosti)

2012/C 295/20

Jezik postopka: litovščina

Predložitveno sodišče

Mokestinių ginčų komisija prie Lietuvos Respublikos Vyriausybės

Stranke v postopku v glavni stvari

Tožeča stranka: AB Lietuvos geležinkeliai

Toženi stranki: Vilniaus teritorinė muitinė, Muitinės departamentas prie Lietuvos Respublikos finansų ministerijos

Predmet

Predlog za sprejetje predhodne odločbe - Mokestinių ginčų komisija prie Lietuvos Respublikos Vyriausybės – Razlaga člena 112 Uredbe Sveta (EGS) št. 918/83 z dne 28. marca 1983 o sistemu oprostitev carin v Skupnosti (UL, posebna izdaja v slovenščini, poglavje 2, zvezek 1, str. 419) in člena 107(1)(a) Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (UL L 324, str. 23) – Razlaga člena 82(1) Direktive Sveta 83/181/EGS z dne 28. marca 1983 o določitvi področja uporabe člena 14(1)(d) Direktive 77/388/EGS glede oprostitve davka na dodano vrednost na končni uvoz določenega blaga (UL, posebna izdaja v slovenščini, poglavje 9, zvezek 1, str. 91) in člena 84(1)(a) Direktive Sveta 2009/132/ES z dne 19. oktobra 2009 o določitvi področja uporabe 143(b) in (c) Direktive 2006/112/ES glede oprostitve davka na dodano vrednost na končni uvoz določenega blaga (UL L 292, str. 5) – Uvoz, brez carinske dajatve in z oprostitvijo DDV, goriva v standardnih rezervoarjih kopenskih motornih vozil - Družba, ki je na ozemlju tretje države polnila dizelsko gorivo v standardne rezervoarje za gorivo svojih lokomotiv – Pojem kopenska motorna vozila.

Izrek

Člen 112(1)(a) Uredbe Sveta (EGS) št. 918/83 z dne 28. marca 1983 o sistemu oprostitev carin v Skupnosti, kakor je bila spremenjena z Uredbo Sveta (EGS) št. 1315/88 z dne 3. maja 1988, člen 107(1)(a) Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti, člen 82(1)(a) Direktive Sveta 83/181/EGS z dne 28. marca 1983 o določitvi področja uporabe člena 14(1)(d) Direktive 77/388/EGS glede oprostitve davka na dodano vrednost na končni uvoz določenega blaga, kakor je bila spremenjena z Direktivo Sveta 88/331/EGS z dne 13. junija 1988, in člen 84(1)(a) Direktive Sveta 2009/132/ES z dne 19. oktobra 2009 o določitvi področja uporabe 143(b) in (c) Direktive 2006/112/ES glede oprostitve davka na dodano vrednost na končni uvoz določenega blaga je treba razlagati tako, da ne veljajo za lokomotive.

(1) UL C 226, 30.7.2011.
2.

Člene 167, 168(a), 178(a) in 273 Direktive 2006/112 je treba razlagati tako, da nasprotujejo nacionalni praksi, v skladu s katero davčni organ zavrne pravico do odbitka, ker se davčni zavezanec ni prepričal, ali je imel izdajatelj računa za blago, glede katerega se uveljavlja pravica do odbitka, status davčnega zavezanca, ali je imel blago na voljo in ali ga je lahko dobavil ter ali je izpolnil obveznosti glede napovedi in plačila davka na dodano vrednost, oziroma ker navedeni davčni zavezanec razen tega računa nima drugih dokumentov, na podlagi katerih bi bilo mogoče dokazati, da so navedene okoliščine podane, čeprav so izpolnjeni vsebinski in formalni pogoji, ki so v Direktivi 2006/112 določeni za uveljavljanje pravice do odbitka, in davčni zavezanec nima indicev, ki bi upravičeno kazali na nepravilnost ali goljufijo na področju dejavnosti izdajatelja računov.
SL Uradni list Evropske unije C 287/11

Sodba Sodišča (tretji senat) z dne 12. julija 2012 (predlog za sprejetje predhodne odločbe Oberster Gerichtshof – Avstrija) – Compass-Datenbank GmbH proti Republiki Avstriji

(Zadeva C-138/11) (1)

(Konkurenca - Člen 102 PDEU - Pojem „podjetje“ - Podatki iz poslovnega in sodnega registra, ki so shranjeni v bazi podatkov - Dejavnost zbiranja in dajanja na voljo teh podatkov za plačilo - Vpliv zavrnitve nosilcev javne oblasti, da se dovoli ponovna uporaba navedenih podatkov - Pravica sui generis, določena v členu 7 Direktive 96/9/ES)

2012/C 287/17

Jezik postopka: nemščina

Predložitveno sodišče

Oberster Gerichtshof

Stranki v postopku v glavni stvari

Tožeča stranka: Compass-Datenbank GmbH

Tožena stranka: Republika Avstrija

Predmet

Predlog za sprejetje predhodne odločbe - Oberster Gerichtshof – Razlaga člena 102 PDEU – Nacionalna ureditev, ki za vpogled v sodni register določa plačilo in prepoveduje vsakršno drugo uporabo – Pojem gospodarske dejavnosti – Zloraba prevladujočega položaja – Pomen doktrine o nujni infrastrukturi (doktrina „essential facilities“)

Izrek

Dejavnost nosilca javne oblasti, ki je shranjevanje podatkov, ki jih morajo podjetja na podlagi zakonskih obveznosti prijaviti, v bazo podatkov, omogočanje vpogleda zainteresiranim osebam v te podatke in/ali izdelava izpisov teh podatkov za te osebe, ni gospodarska dejavnost in se zato navedeni nosilec javne oblasti v okviru te dejavnosti ne sme šteti za podjetje v smislu člena 102 PDEU. Okoliščina, da se ta vpogled in/ali izdelava izpisov izvrši za plačilo, ki ga določa zakon in ga ne določi neposredno ali posredno zadevni subjekt, ne spreminja pravne kvalifikacije navedene dejavnosti. Tak nosilec javne oblasti prav tako ne opravlja gospodarske dejavnosti, če ob sklicevanju na pravico sui generis, ki mu je v skladu s členom 7 Direktive 96/9/ES Evropskega parlamenta in Sveta z dne 11. marca 1996 o pravnem varstvu baz podatkov podeljena kot izdelovalcu zadevne baze podatkov, ali ob sklicevanju na katero koli drugo pravico intelektualne lastnine prepove vsakršno drugo uporabo tako zbranih podatkov in dostop javnosti do njih, in se zato v okviru te dejavnosti ne sme šteti za podjetje v smislu člena 102 PDEU.

(1) UL C 186, 25.6.2011.
SL Uradni list Evropske unije C 200/4

Sodba Sodišča (tretji senat) z dne 24. maja 2012 – Formula One Licensing BV proti Uradu za usklajevanje na notranjem trgu (znamke in modeli), Global Sports Media Ltd

(Zadeva C-196/11 P) (1)

(Pritožba - Znamka Skupnosti - Figurativna znamka F1-LIVE - Ugovor imetnika mednarodnih in besednih znamk F1 in figurativne znamke Skupnosti F1 Formula 1 - Neobstoj razlikovalnega učinka - Opisni element - Odvzem varstva prejšnji nacionalni znamki - Verjetnost zmede)

2012/C 200/06

Jezik postopka: angleščina

Stranke

Pritožnik: Formula One Licensing BV (zastopnika: K. Sandberg in B. Klingberg, odvetnika)

Drugi stranki v postopku: Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik), Global Sports Media Ltd (zastopnik: T. de Haan, odvetnik)

Predmet

Pritožba zoper sodbo Splošnega sodišča (osmi senat) z dne 17. februarja 2011 v zadevi T-10/09 (Formula One Licensing proti UUNT), s katero je Splošno sodišče zavrnilo razveljavitveno tožbo, ki jo je vložil imetnik nacionalnih besednih in figurativnih znamk in besednih in figurativnih znamk Skupnosti „F1“, „F1 Formula 1“, „F1 Racing Simulation“, „F1 Pole Position“ in „F1 Pit Stop Café“, za proizvode in storitve iz razredov 16, 38 in 41, zoper Odločbo R 7/2008-1 prvega odbora za pritožbe Urada za usklajevanje na notranjem trgu (UUNT) z dne 16. oktobra 2008, s katero je bila razveljavljena odločba oddelka za ugovore, s katero je bila zavrnjena registracija figurativne znamke „F1-Live“ za proizvode in storitve v razredih 16, 38 in 41, v okviru ugovora tožeče stranke – Razlaga in uporaba člena. 8(1)(b) in (5) Uredbe (ES) št. 40/94 (postal člen 8(1)(b) in (5) Uredbe (ES) št. 207/2009)

Izrek

1. Sodba Splošnega sodišča Evropske unije z dne 17. februarja 2011 v zadevi Formula One Licensing proti UUNT – Global Sports Media (F1 LIVE) (T-10/09) se razveljavi.

2. Zadeva se vrne v razsojanje Splošnemu sodišču Evropske unije.

3. Odločitev o stroških se pridrži.

(1) UL C 179, 18.6.2011.
SL Uradni list Evropske unije C 217/4

Sodba Sodišča (osmi senat) z dne 7. junija 2012 (predlog za sprejetje predhodne odločbe Hoge Raad der Nederlanden – Nizozemska) – M. J. Bakker proti Minister van Financiën

(Zadeva C-106/11) (1)

(Socialna varnost delavcev migrantov - Zakonodaja, ki se uporablja - Delavec z nizozemskim državljanstvom, ki dela na krovu plavajočih bagrov, ki zunaj ozemlja Evropske unije plujejo pod nizozemsko zastavo, za delodajalca s sedežem na Nizozemskem - Stalno prebivališče na ozemlju druge države članice - Vključitev v nizozemski sistem socialne varnosti)

2012/C 217/07

Jezik postopka: nizozemščina

Predložitveno sodišče

Hoge Raad der Nederlanden

Stranki v postopku v glavni stvari

Tožeča stranka: M. J. Bakker

Tožena stranka: Minister van Financiën

Predmet

Predlog za sprejetje predhodne odločbe – Hoge Raad der Nederlanden – Razlaga členov 1(a), 2 in 13(2)(c) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL, posebna izdaja v slovenščini, poglavje 5, zvezek 1, str. 35) – Delavec, nizozemski državljan, ki dela na krovu plavajočih bagrov, ki plujejo pod nizozemsko zastavo, za delodajalca s sedežem na Nizozemskem – Delavec s stalnim prebivališčem v drugi državi članici – Nevključitev v nizozemski sistem socialne varnosti

Izrek

Člen 13(2)(c) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti, v različici po spremembi in posodobitvi z Uredbo Sveta (ES) št. 118/97 z dne 2. decembra 1996, kakor je bila spremenjena z Uredbo Sveta (ES) št. 307/1999 z dne 8. februarja 1999, je treba razlagati tako, da nasprotuje temu, da zakonski ukrep države članice iz vključitve v sistem socialne varnosti te države članice izključi osebo, ki je v takem položaju kot tožeča stranka v postopku v glavni stvari, ki je državljanka te države članice, vendar tam nima stalnega prebivališča, in je zaposlena na krovu plavajočega bagra, ki pluje pod zastavo iste države članice, svojo dejavnost pa opravlja zunaj ozemlja Evropske unije.

(1) UL C 160, 28.5.2011.
SL Uradni list Evropske unije C 174/13

Sodba Sodišča (tretji senat) z dne 3. maja 2012 – Comap SA proti Evropski komisiji

(Zadeva C-290/11 P) (1)

(Pritožba - Konkurenca - Omejevalni sporazumi - Industrija pribora (fitingov) iz bakra in bakrenih zlitin - Odločba Komisije o ugotovitvi kršitve člena 81 ES - Globe - Trajanje kršitve - Pojem „nadaljevanje“)

2012/C 174/19

Jezik postopka: francoščina

Stranki

Pritožnica: Comap SA (zastopnika: A. Wachsmann in S. de Guigné, odvetnika)

Druga stranka v postopku: Evropska komisija (zastopnik: C. Giolito, zastopnik)

Predmet

Pritožba zoper sodbo Splošnega sodišča (osmi senat) z dne 24. marca 2011 v zadevi Comap proti Komisiji (T-377/06), s katero je Splošno sodišče zavrnilo tožbo za razglasitev delne ničnosti odločbe Komisije C(2006) 4180 final z dne 20. septembra 2006 v zvezi s postopkom na podlagi člena 81 [ES] in člena 53 Sporazuma EGP (Zadeva št. COMP/F-1/38.121 - Pribor (fitingi)) – Industrija pribora (fitingov) iz bakra in bakrenih zlitin – Kršitev pravice do neodvisnega in nepristranskega sodišča – Kršitev načela ozke razlage v kazenskem pravu – Pojem „javno distanciranje“ – Izkrivljanje dokazov – Neobstoj obrazložitve

Izrek

1. Pritožba se zavrne.

2. Podjetju Comap SA se naloži plačilo stroškov.

(1) UL C 252, 27.8.2011.
SL Uradni list Evropske unije C 156/2

Sodba Sodišča (veliki senat) z dne 19. marca 2013 – Bouygues SA, Bouygues Télécom SA proti Evropski komisiji in drugim, Evropska komisija, Francoska republika proti Bouygues SA in drugim (C-401/10 P)

(Združeni zadevi C-399/10 P in C-401/10 P) (1)

(Pritožbi - Državne pomoči - Finančni ukrepi v korist družbe France Télécom - Osnutek delničarskega posojila - Javne izjave člana francoske vlade - Odločba o nezdružljivosti pomoči s skupnim trgom, s katero ni naložena izterjava te pomoči - Pojem državne pomoči - Pojem ekonomske koristi - Pojem zaveze glede državnih sredstev)

2013/C 156/02

Jezik postopka: francoščina

Stranke

(Zadeva C-399/10 P)

Pritožnik: Bouygues SA, Bouygues Télécom SA (zastopniki: C. Baldon, J. Blouet-Gaillard, J. Vogel, F. Sureau in D. Theophile, odvetniki)

Druge stranke v postopku: Evropska komisija (zastopniki: C. Giolito, D. Grespan in S. Thomas, agenti), Francoska republika (zastopnika: G. de Bergues in J. Gstalter, agenta), France Télécom SA (zastopniki: sprva S. Hautbourg, S. Quesson in L. Olza Moreno, odvetniki, nato S. Hautbourg in S. Quesson, odvetnika), Association française des opérateurs de réseaux et services de télécommunications (AFORS Télécom)

Intervenientka v podporo Francoski republiki: Zvezna republika Nemčija (zastopniki: T. Henze in J. Möller, agenta, skupaj z U. Soltészom, odvetnikom)

(Zadeva 401/10 P)

Pritožnica: Evropska komisija (zastopniki: C. Giolito, D. Grespan in S. Thomas, agenti)

Druge stranke v postopku: Francoska republika (zastopnika: G. de Bergues in J. Gstalter, agenta), Bouygues SA, Bouygues Télécom SA (zastopniki: C. Baldon, J. Blouet-Gaillard, J. Vogel, F. Sureau in D. Theophile, odvetniki), France Télécom SA (zastopniki: sprva S. Hautbourg, S. Quesson in L. Olza Moreno, odvetniki, nato S. Hautbourg in S. Quesson, odvetnika), Association française des opérateurs de réseaux et services de télécommunications (AFORS Télécom)

Intervenientka v podporo Francoski republiki: Zvezna republika Nemčija (zastopniki: T. Henze in J. Möller, agenta, skupaj z U. Soltészom, odvetnikom)

Predmet

Pritožba zoper sodbo Splošnega sodišča (tretji razširjeni senat z dne 21. maja 2010 (T-425/04, T-444/04, T-450/04 in T-456/04), s katero je Splošno sodišče razglasilo člen 1 Odločbe Komisije 2006/621/ES z dne 2. avgusta 2004 o državni pomoči, ki jo izvaja Francija v korist podjetja France Télécom (UL L 257, str. 11) za ničen – Opredelitev izjav člana vlade in posojila delničarja za „pomoč“

Izrek

1. Sodba Splošnega sodišča Evropske unije z dne 21. maja 2010 v združenih zadevah Francija in drugi proti Komisiji (T-425/04, T-444/04, T-450/04 in T-456/04) se razveljavi.

2. Zadeve T-425/04, T-444/04 in T-450/04 se vrnejo Splošnemu sodišču, da odloči o tožbenih razlogih in predlogih, vloženih pri tem sodišču, o katerih se Sodišče ni izreklo.

3. Odločitev o stroških se pridrži.

(1) UL C 317, 20.11.2010.
SL Uradni list Evropske unije C 9/6

Sodba Sodišča (prvi senat) z dne 8. novembra 2012 (predlog za sprejetje predhodne odločbe Bundesfinanzhof – Nemčija) – Finanzamt Hildesheim proti BLC Baumarkt GmbH & Co. KG

(Zadeva C-511/10) (1)

(Šesta direktiva o DDV - Člen 17(5), tretji pododstavek - Pravica do odbitka vstopnega davka - Blago in storitve, ki se uporabijo tako za obdavčene transakcije kot za oproščene transakcije - Dajanje nepremičnine v najem za poslovne namene in prebivanje - Merilo za izračun odbitnega deleža DDV)

2013/C 9/07

Jezik postopka: nemščina

Predložitveno sodišče

Bundesfinanzhof

Stranki v postopku v glavni stvari

Tožeča stranka: Finanzamt Hildesheim

Tožena stranka: BLC Baumarkt GmbH & Co. KG

Predmet

Predlog za sprejetje predhodne odločbe - Bundesfinanzhof – Razlaga člena 17(5), tretji pododstavek, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL, posebna izdaja v slovenščini, poglavje 9, zvezek 1, str. 23) – Pravica do odbitka vstopnega davka – Blago in storitve, uporabljene obenem za obdavčljive in oproščene transakcije – Oddajanje nepremičnin v najem za poslovni namen in prebivanje – Obračun odbitnega deleža glede na promet, ki odpade na poslovnega najemnika – Nacionalna ureditev, ki določa obračun deleža glede na površino nepremičnine, ki je oddana tem najemnikom

Izrek

Člen 17(5), tretji pododstavek, Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) je treba razlagati tako, da državam članicam dovoljuje da kot razdelitveni ključ za izračun odbitnega deleža vstopnega davka na dodano vrednost, plačanega v zvezi z določeno transakcijo, kot je izgradnja stavbe z mešano uporabo, primarno določijo drug razdelitveni ključ kot tisti, ki temelji na prometu iz člena 19(1) te direktive, pod pogojem, da sprejeta metoda zagotavlja bolj natančno določitev odbitnega deleža.

(1) UL C 30, 29.1.2011.
SL Uradni list Evropske unije C 355/2

Sodba Sodišča (četrti senat) z dne 6. septembra 2012 – Evropska komisija proti Portugalski republiki

(Zadeva C-38/10) (1)

(Neizpolnitev obveznosti države - Člen 49 PDEU - Davčna zakonodaja - Prenos davčnega rezidentstva - Prenos premoženja - Takojšnja obdavčitev ob zapustitvi ozemlja)

2012/C 355/02

Jezik postopka: portugalščina

Stranke

Tožeča stranka: Evropska komisija (zastopniki: R. Lyal, G. Braga da Cruz in P. Guerra e Andrade, zastopniki)

Tožena stranka: Portugalska republika (zastopnika: L. Inez Fernandes in J. Menezes Leitão, zastopnika)

Intervenientke v podporo tožene stranke: Kraljevina Danska (zastopnik: C. Vang, zastopnik), Zvezna republika Nemčija (zastopnika: C. Blaschke in K. Petersen, zastopnika), Kraljevina Španija (zastopnika: M. Muñoz Pérez in A. Rubio González, zastopnika), Francoska republika (zastopnika: G. de Bergues in N. Rouam, zastopnika), Kraljevina Nizozemska (zastopnika: C. Wissels in M. de Ree, zastopnika), Republika Finska (zastopnik: J. Heliskoski, zastopnik), Kraljevina Švedska (zastopnika: A. Falk in S. Johannesson, zastopnika), Združeno kraljestvo Velika Britanija in Severna Irska (zastopnika: S. Hathaway in A. Robinson, zastopnika)

Predmet

Neizpolnitev obveznosti države – Kršitev člena 49 PDEU in člena 31 EGP – Davčne določbe, v skladu s katerimi morajo družbe, ki nimajo več davčnega sedeža na Portugalskem ali prenesejo svoje premoženje v drugo državo, takoj plačati izhodni davek.

Izrek

1. Portugalska republika s tem, da je sprejela in ohranila v veljavi člena 76 A in 76 B zakonika o davku od dohodkov pravnih oseb (Código do Imposto sobre o Rendimento das Pessoas Colectivas), ki se uporabljata, ko portugalska družba prenese svoj sedež in kraj dejanskega delovanja poslovodstva v drugo državo članico ali ko gre za prenos dela ali celotnega premoženja portugalske stalne poslovne enote družbe nerezidentke na Portugalskem s Portugalske v drugo državo članico, in ki določata takojšnjo obdavčitev nerealiziranih povečanj vrednosti zadevnega premoženja, nerealiziranih povečanj vrednosti iz izključno nacionalnih transakcij pa ne, ni izpolnila obveznosti iz člena 49 PDEU.

2. V preostalem se tožba zavrže.

3. Portugalski republiki se naloži plačilo stroškov.

(1) UL C 80, 27.3.2010.
SL Uradni list Evropske unije C 379/2

Sodba Sodišča (prvi senat) z dne 18. oktobra 2012 – Evropska komisija proti Združenemu kraljestvu Velika Britanija in Severna Irska

(Zadeva C-301/10) (1)

(Neizpolnitev obveznosti države - Onesnaženje in škodljivi vplivi - Čiščenje komunalnih odpadnih voda - Direktiva 91/271/EGS - Členi 3, 4 in 10 - Priloga I(A) in (B))

2012/C 379/02

Jezik postopka: angleščina

Stranki

Tožeča stranka: Evropska komisija (zastopniki: S. Pardo Quintillán, A.-A. Gilly in A. Demeneix, zastopniki)

Tožena stranka: Združeno kraljestvo Velika Britanija in Severna Irska (zastopniki: L. Seeboruth, zastopnik, skupaj z D. Andersonom, QC, S. Fordom in B. McGurkom, barristers)

Predmet

Neizpolnitev obveznosti države – Kršitev členov 3(1) in (2), 4(1) in (3) in 10 ter Priloge I (A) in (B) k Direktivi Sveta z dne 21. maja 1991 o čiščenju komunalne odpadne vode (91/271/EGS) (UL, posebna izdaja v slovenščini, poglavje 15, zvezek 2, str. 26) – Nezagotovitev ustreznega čiščenja komunalnih odpadnih voda iz več aglomeracij v Londonu (Whitburn, Beckton, Crossness in Mogden).

Izrek

1. Združeno kraljestvo s tem, da ni zagotovilo: — ustreznih kanalizacijskih sistemov za komunalne odpadne vode v aglomeracijah s populacijskim ekvivalentom nad 15 000 v Sunderlandu (Whitburn) ter v Londonu (kanalizacijska sistema Beckton in Crossness) v skladu s členom 3(1) in (2) Direktive Sveta 91/271/EGS z dne 21. maja 1991 o čiščenju komunalne odpadne vode ter Prilogo I(A) k tej direktivi, in — ustreznega čiščenja odpadnih komunalnih voda v aglomeracijah s populacijskim ekvivalentom nad 15 000 v Londonu (čistilne naprave v Becktonu, Crossnessu in Mogdenu) v skladu s členoma 4(1) in (3) in 10 Direktive 91/271 ter Prilogo I(B) k tej direktivi, ni izpolnilo obveznosti iz te direktive.

2. Združenemu kraljestvu se naloži plačilo stroškov.

(1) UL C 246, 11.9.2010.
4.

Družbi Éditions Odile Jacob SAS se naloži, da poleg lastnih stroškov nosi stroške, ki sta jih priglasili Komisija in družba Lagardère SCA na prvi stopnji in v postopku s to pritožbo.
2.

Člena 49 PDEU in 54 PDEU je treba v okviru čezmejnega preoblikovanja družbe razlagati tako, da je država članica gostiteljica za tako operacijo upravičena določiti upoštevno notranje pravo in tako uporabiti določbe svojega notranjega prava o preoblikovanjih znotraj države, ki urejajo ustanovitev in delovanje družbe, kot so zahteve v zvezi s pripravo bilance stanja in popisa sredstev. Vendar načeli enakovrednosti in učinkovitosti nasprotujeta, da država članica gostiteljica — pri čezmejnih preoblikovanjih zavrne navedbo družbe, ki je zahtevala preoblikovanje, kot „pravne prednice“, če je taka navedba družbe prednice v registru družb predvidena za preoblikovanja znotraj države, oziroma — pri postopku vpisa družbe v register ne upošteva ustrezno dokumentov organov države članice izvora.
SL Uradni list Evropske unije C 151/4

Sodba Sodišča (veliki senat) z dne 27. marca 2012 (predlog za sprejetje predhodne odločbe Højesteret – Danska) – Post Danmark A/S proti Konkurrencerådet

(Zadeva C-209/10) (1)

(Člen 82 ES - Poštno podjetje s prevladujočim položajem, ki ima obveznost univerzalne storitve glede razpošiljanja nekaterih naslovljenih pošiljk - Uporaba nizkih cen za nekatere nekdanje stranke konkurenta - Neobstoj dokazov o namenu - Cenovna diskriminacija - Nizke in selektivne cene - Dejansko ali verjetno izrinjenje konkurenta - Vpliv na konkurenco in tako na potrošnike - Objektivna utemeljitev)

2012/C 151/06

Jezik postopka: danščina

Predložitveno sodišče

Højesteret

Stranke v postopku v glavni stvari

Tožeča stranka: Post Danmark A/S

Tožena stranka: Konkurrencerådet

Ob udeležbi: Forbruger-Kontakt a-s

Predmet

Predlog za sprejetje predhodne odločbe – Højesteret – Razlaga člena 82 ES (postal člen 102 PDEU) – Zloraba prevladujočega položaja – Poštno podjetje s prevladujočim položajem, ki ima obveznost razpošiljanja naslovljenih pisem in paketov in ki selektivno znižuje cene razpošiljanja nenaslovljene pošte na stopnje, ki so nižje od njegovih povprečnih celotnih stroškov, vendar višje od njegovih povprečnih dodatnih stroškov – Zloraba z namenom izključitve konkurenta

Izrek

Člen 82 ES je treba razlagati tako, da politike nizkih cen, ki jih uporablja podjetje s prevladujočim položajem za nekatere nekdanje stranke konkurenta, ni mogoče šteti za prakso zlorabe v obliki izrinjenja zgolj zato, ker to podjetje za eno od teh strank uporablja ceno, ki je nižja od povprečnih celotnih stroškov, pripisanih zadevni dejavnosti, vendar višja od povprečnih dodatnih stroškov, ki se nanašajo na to dejavnost, kot so bili ocenjeni v postopku, ki je bil povod za postopek v glavni stvari. Za presojo, ali v okoliščinah, kakršne so v navedeni zadevi, obstajajo protikonkurenčni učinki, je treba preučiti, ali je rezultat te cenovne politike, če ni objektivno utemeljena, dejansko ali verjetno izrinjenje tega konkurenta v škodo konkurence in tako interesov potrošnikov.

(1) UL C 179, 3.7.2010.